1. ΝΟΜΟΣ υπ’ αριθ. 809 της 16/23 Αυγ. 1978 (ΦΕΚ Α΄ 130) Περί ρυθμίσεως θεμάτων τινών αφορώντων εις τας αναγκαστικάς απαλλοτριώσεις προς δημιουργίαν πολιτικού αεροδρομίου Σπάτων. Άρθρ.1.-1.Επί των αναγκαστικών απαλλοτριώσεων προς δημιουργίαν πολιτικού αεροδρομίου Σπάτων, το κατά το άρθρ. 26 του Ν.Δ. 797/1971 «περί αναγκαστικών απαλλοτριώσεων», αρμόδιον δικαστήριον, αν δεν πείθεται περί της κυριότητας ή άλλων εμπραγμάτων επί του απαλλοτριουμένου ακινήτου δικαιωμάτων, είτε λόγω μη πληρότητος των προσκομιζομένων στοιχείων, είτε συνεπεία αμφισβητήσεως τούτων παρά του Δημοσίου ή τρίτων, αναγνωρίζει ως δικαιούχον της αποζημιώσεως τον νομέα τούτου ή τον ασκούντα διανοία δικαιούχου εμπράγματον δικαίωμα επ’ αυτού. 2.Το Δημόσιον και το Ταμείον Παρακαταθηκών και Δανείων, καταβαλόντα την αποζημίωσιν εις τους κατά την προηγουμένην παράγραφον δικαστικώς αναγνωρισθέντας δικαιούχους, απαλλάσσονται πάσης υποχρεώσεως και ευθύνης έναντι οιουδήποτε τρίτου διεκδικητού ή εμφανίζοντος εαυτόν ως εν όλω ή εν μέρει αληθή δικαιούχον, διατηρουμένης μόνης της έναντι των τελευταίων τούτων ευθύνης του εισπράξαντος την αποζημίωσιν. 3.Διάδικοι εις την δίκην προσδιορισμού αποζημιώσεως των κατά τον παρόντα νόμον απαλλοτριώσεων είναι, εκτός των εν άρθρ. 14 παρ. 1 του Ν.Δ. 797/1971 αναφερομένων και ο νομεύς του απαλλοτριουμένου, ως και οι ασκούντες διανοία δικαιούχου εμπράγματον δικαίωμα επ’ αυτού. Άρθρ.2.-1.Επί των κατά τον παρόντα νόμον απαλλοτριώσεων, πας αξιών δικαιώματα επί του απαλλοτριουμένου δύναται, εν ελλείψει ή ανεπαρκεία τίτλων αποδεικνυόντων την επί τούτου κυριότητά του, ή έτερον εμπράγματον δικαίωμα επ’ αυτού, να παραδώση εις τον, κατά το άρθρ. 24 του Ν.Δ. 797/1971, ενεργούντα την κτηματογράφησιν, υπεύθυνον, κατά τας διατάξεις του Ν.Δ. 105/1969 «περί ατομικής ευθύνης του δηλούντος ή βεβαιούντος», δήλωσιν περί της υπό τούτου και των δικαιοπαρόχων του διανοία κυρίου ή δικαιούχου ασκήσεως της νομής ή του αξιουμένου επί του απαλλοτριουμένου εμπραγμάτου δικαιώματος από 20 τουλάχιστον ετών, άνευ διεκδικήσεως υπό του Δημοσίου, ως και ένορκον περί τούτου βεβαίωσιν δύο, τουλάχιστον, μαρτύρων ενώπιον ειρηνοδίκου ή συμβολαιογράφου. 2.Οι κατά την προηγουμένην παράγραφον αξιούντες δικαίωμα αποζημιώσεως, υποχρεούνται όπως κοινοποιήσουν την περί αναγνωρίσεώς των ως δικαιούχων αίτησίν των, επί ποινή απαραδέκτου ταύτης, προς τον Δήμαρχον ή τον Πρόεδρον της Κοινότητος εις την περιφέρειαν του οποίου κείται το απαλλοτριωθέν ακίνητον εφ’ ου ούτοι προβάλλουν δικαιώματα, δέκα πέντε ημέρας προ της συζητήσεως. Η ούτω κοινοποιουμένη αίτησις τοιχοκολλάται αμελλητί, μερίμνη του Δημάρχου ή Προέδρου της Κοινότητος, εις το δημοτικόν ή κοινοτικόν κατάστημα, προς γνώσιν παντός ενδιαφερομένου. 3.Το Δικαστήριον εκδίδει απόφασιν περί αναγνωρίσεως ως δικαιούχων της αποζημιώσεως, των αποδεικνυόντων βάσει τίτλων την επί του απαλλοτριουμένου κυριότητά των ή έτερον εμπράγματον δικαίωμα, επιτρεπομένης της εκδόσεως και πλειόνων της μιας αποφάσεων. Εν ελλείψει ή ανεπαρκεία των σχετικών τίτλων, το δικαστήριον αναγνωρίζει τη αιτήσει των ως δικαιούχους τους προσκομίσαντας την, κατά την παρ. 1 του παρόντος άρθρου, υπεύθυνον δήλωσιν και ένορκον βεβαίωσιν, εκτός εάν ημφισβητήθη παρ’ οιουδήποτε το περιχόμενον αυτών και το δικαστήριον επείσθη περί του βασίμου της τοιαύτης αμφισβητήσεως. 4.Εάν το δικαστήριον προβή εις την αναγνώρισιν των δικαιούχων της αποζημιώσεως των κατά τον παρόντα νόμον απαλλοτριώσεων, το Δημόσιον στερείται του δικαιώματος όπως αμφισβητήση το προς απάληψιν ταύτης δικαίωμα αυτών. 5.Εάν, επί των κατά τον παρόντα νόμον απαλλοτριώσεων, η κτηματογράφησις δεν ήθελε περατωθή, δια μεν την συντελεσθείσαν ήδη εντός τετραμήνου από της ενάρξεως ισχύος του παρόντος, δια δε τας ετέρας εντός της δια της κατά την παρ. 1 του άρθρ. 24 του Ν.Δ. 797/1971 αποφάσεως τασσομένης προθεσμίας, η αναγνώρισις των δι-καιούχων της αποζημιώσεως δύναται να γίνη τη αιτήσει παντός ενδιαφερομένου, υπό του δικασ-τηρίου βάσει του κτηματολογικού διαγράμματος (Αντί για τη σελ.642,301) Σελ. 642,301(α) Τεύχος ΣΤ93-Σελ. 131 Αεροδρόμιο Σπάτων 38.Μ.ζ.1 του εικονίζοντος την απαλλοτριωτέαν έκτασιν και τας εν αυτή διαλαμβανομένας ιδιοκτησίας, του εμφαίνοντος τους εικαζομένους ιδιοκτήτας κτηματολογικού πίνακος, των επικαλουμένων παρά τούτων τίτλων ιδιοκτησίας ή, εν ελλείψει ή ανεπαρκεία τίτλων, των κατά την παρ. 1 του παρόντος άρθρου στοιχείων, των εξεταζομένων αυτεπαγγέλτως, ή προτάσει των ενδιαφερομένων, μαρτύρων, εκθέσεως περί ανυπαρξίας δικαιωμάτων του Δημοσίου, ως και παντός ετέρου αναγκαίου κατά την κρίσιν του στοιχείου. Οι διατάξεις των άρθρ. 1 και 2 ισχύουν και στις περιπτώσεις της παρ. 1 άρθρ. 17 Νόμ. 1332/1983 (τόμ. 23, σελ. 130,618). Άρθρ.3.-Αι, υπό των δικαιούχων της αποζημιώσεως των κατά τον παρόντα νόμον απαλλοτριώσεων, πραγματοποιούμεναι εντός τριετίας από της εισπράξεως της αποζημιώσεως αγοραί γεωργικών ή κτηνοτροφικών εκτάσεων, κειμένων εις απόστασιν μεγαλυτέραν των 500 μέτρων από της ακτής της θαλάσσης, απαλλάσσονται εκ του φόρου μεταβιβάσεως ακινήτων και παντός ετέρου δικαιώματος ή τέλους υπέρ του Δημοσίου δια το μέχρι του ποσού της αποζημιώσεως μέρος της αγοραίας αξίας του αγοραζομένου ακινήτου. Η απαλλαγή αύτη παρέχεται βάσει βεβαιώσεως, η οποία χορηγείται εφ’ άπαξ υπό του Ταμείου υπό του οποίου εγένετο η καταβολή της αποζημιώσεως και επισυνάπτεται εις την δήλωσιν φόρου μεταβιβάσεως ακινήτων, μνημονεύεται δε ρητώς εις το συντασσόμενον μεταβιβαστικόν συμβόλαιον. Οι διατάξεις των άνω εδαφίων εφαρμόζονται ανάλογα και στην περίπτωση της παρ. 3 άρθρ. 17 Νόμ. 1332/1983 (ΦΕΚ Α΄ 30) (τόμ. 23, σελ. 130,618). Εις περίπτωσιν καθ’ ην η αξία του αγοραζομένου ακινήτου δεν καλύπτει ολόκληρον το αναγραφόμενον εις την εφ’ άπαξ βεβαίωσιν ποσόν της αποζημιώσεως, ο αρμόδιος οικονομικός έφορος υποχρεούται όπως χορηγή βεβαίωσιν περί του υπολειπομένου ποσού της αποζημιώσεως. Άρθρ.4.-1.Εις τους κατά το άρθρ. 2 αναγνωριζομένους δικαιούχους αποζημιώσεως, τους έχοντας ως κύριον επάγγελμα την γεωργίαν, δύναται όπως, αντί χρηματικής αποζημιώσεως, παραχωρούνται αντιστοίχου αξίας αδιάθετοι καλλιεργήσιμοι γαίαι του Δημοσίου, κατόπιν αιτήσεως τούτων, υποβαλλομένης εις τον κατά τόπον αρμόδιον Νομάρχην εντός αποκλειστικής προθεσμίας έξ μηνών από της δημοσιεύσεως της αποφάσεως, περί αναγνωρίσεως αυτών ως δικαιούχων της αποζημιώσεως. Σελ. 642,302(α) Τεύχος ΣΤ93-Σελ. 132 2.Αι κατά την προηγουμένην παράγραφον παραχωρήσεις δεν υπόκεινται εις φόρον μεταβιβάσεως ακινήτων ή εις έτερον δικαίωμα ή τέλος υπέρ του Δημοσίου. Άρθρ.5.-Επιφυλασσομένων των υπό των άρθρ. 1 έως και 4 του παρόντος νόμου οριζομένων, επί των κατά τον νόμον τούτον απαλλοτριώσεων εφαρμόζονται, κατά τα λοιπά, αι διατάξεις του Ν.Δ. 797/1971, ως αύται ισχύουν. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 38.Μ.ζ.1 Αεροδρόμιο Σπάτων

[Source: greek_legal_code_raptarchis | Tokens: 5971]